Fosforibozylamín

Fosforibozylamín (PRA) je biochemický intermediát, ktorý vzniká pri syntéze purínových nukleotidov. Tvoria sa z neho teda stavebné bloky DNA a RNA. Vitamíny tiamín a kobalamín takisto obsahujú fragmenty, ktoré sú odvodené od PRA.

Syntéza 
PRA vzniká pôsobením enzýmu amidofosforibozyltransferázy, ktorá spája amoniak z glutamínu s fosforibozylpyrofosfátom (PRPP) na jeho anomérnom uhlíku:

PRPP + glutamín → PRA + glutamát + PPi

V biosyntetickej dráhe sa následne spája PRA s glycínom, čím vzniká glycínamidribonukleotid (GAR). Tento proces je hnaný hydrolýzou ATP a reakciu katalyzuje enzým fosforibozylamín-glycín ligáza, ktorá tvorí amidovú väzbu:

PRA + glycín + ATP → GAR + ADP + Pi

Referencie

Pozri aj 
 Metabolizmus purínov

Zdroj 

Organofosfáty
Monosacharidy
Amidy